《越人歌》
明代·霍与瑕

今日何日兮，维舟崧台。客从西方兮，以酒浆来。清歌互劝兮，乐极增哀。

绿江碧树兮发旧枝，望南山兮白云飞。白云飞兮天欲晚，王孙游兮何时反。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。